title: "R\u00e4toromaans spriaken"
text: "R\u00e4toromaans spriaken san en sk\u00f6\u00f6l faan Romaans spriaken uun a Schweiz an Itaalien. Diartu hiar R\u00e4toromaans uun a Schweiz, an Ladiins an Furlaans uun Itaalien.\n\nA wedenskapslidj san ei ianag, of jodiar trii spriaken w\u00fcrelk tuup hiar.\n\nQuestione Ladina \nW\u00e4\u00e4r jodiar trii spriaken w\u00fcrelk tuup hiar, of uk ei, woort uun a wedenskap \u00fcs Questione Ladina betiakent. Diar stun f\u00f6\u00f6raal tau meenangen en\u00f6\u00f6der jinauer:\n\n Diar as en ferbinjang faan R\u00e4toromaans, Ladiins an Furlaans, an detdiar ferbinjang het R\u00e4toromaans spriaken. Jo stun \u00fc\u00fcb sidj faan Frans\u00f6\u00f6sk of Itajeensk uun det sk\u00f6\u00f6l faan a Romaans spriaken.\n\n Son ferbinjang jaft at ei, jo lei f\u00f6l tu widj \u00fctjen\u00f6\u00f6der. Jodiar trii spriaken san man resten faan romaans spriaken, diar nian ferbinjang tu't Frans\u00f6\u00f6sk of Itajeensk haa. Ferlicht san't resten faan Latiinsk spriakwiisen uun det R\u00f6\u00f6msk Prowins Raetia, man jo haa \u00f6\u00f6ders niks m\u00e4en\u00f6\u00f6der tu dun.\n\nItaalisk spriaken"